cyanic-selkie/wikianc huggingface dataset:
Blagovesjtsjensk
Historie
Under kulturrevolusjonen var byen utsett for propaganda frå maoistane ved hjelp av høgtalarar på andre sida av elva, 24 timar i døgnet. I dag dannar Blagovesjtsjensk og Heihe ei frihandelssone. Byen har eit av dei største kinesiske samfunna i Russland.
I byen ligg Blagovesjtsjensk statlege pedagogiske universitet og Amur statlege universitet.
Dverggås
Dverggås (Anser erythropus) er ei lita gås i andefamilien som hekkar i det nordlegaste Fennoskandia og Sibir, med ein drastisk fallande populasjon i løpet av siste del av 1900-talet. Eit godt kjenneteikn på dverggåsa er den kvite panneflekken som når heilt opp på framissen, samt den gule augehudringen. Ringen skil ho frå tundragåsa som manglar ringen. Hekkehabitatet åt fuglen er myrer og små fjellsjøar, gjerne der det finst vier og småbjørk.
Globalt er det er i dag tre åtskilde hekkepopulasjonar av dverggås. I Noreg hekkar ho fåtalig i indre Finnmark. Mange av fuglane som hekkar i Noreg rastar ei stund i naturreservatet på Valdakmyra i Porsanger i slutten av mai før dei spreier seg til hekkeområda.
Skildring
Dverggåsa minner om den nært nærskylde tundragåsa (A. albifrons), men er mindre, mørkare (hovudsakleg hovudet), har kortare hals og nebb og ei bratt panne og ein tydeleg gul ring rundt auga. Det er ei lita gås som måler 53 til 66 centimeter, det vil seia på storleik med ei stokkand. Ho har eit vengespenn på 120–135 cm og ei gjennomsnittsvekt på 1400 til 2200 gram. Det mest openberre trekket er likevel den gule orbitalringen rundt auget, som kan vera vanskeleg å sjå på avstand. Dverggåsa er relativt vanskeleg å artsbestemme, spesielt under trekk, då Anser-gjæser har store individuelle skilnader i storleik. Akkurat som tundragåsa har ho ein kvit flekk, såkalla bles, i panna og kraftige svarte striper over buken.
Det vanlegaste lokkelætet er ein to- eller tretakts, av og til nasal trompetering. Lyden minner om kortnebbgåsa, men er vanlegvis lågare i tonehøgde.
Arten er monotypisk, det finst ikkje underartar av dverggås.
Levevis
Dverggåsa har hekkehabitat som strekker seg frå bjørkesona og opp over tregrensa til ei høgde på cirka 700 moh. frå Finnmark i vest, fragmentert austover på tundra til Tsjukotka i aust. Ho hekkar vanlegvis for første gang i ein alder av tre år, nokre gongar to år. Dverggåsa føretrekker område der graset er lågt, i område nær vatn, frå myrer, mindre dammar og bekker til større innsjøsystem. Reiret er ofte plassert i ly av buskvegetasjon med tørt underlag av kvitmose eller liknande og består av ei grop fôra med eit tjukt lag av grå dun. I perioden mai til juni legg dverggåsa eit kull med vanlegvis fire til seks egg, som blir ruga av hoa. Egga blir klekte etter 25 til 28 dagar, og ungane blir deretter tatt vare på av begge foreldra til dei blir flygedyktige etter 35 til 40 dagar. Paret er monogamt og familien held saman til våren etter. Reirplassen blir gjenbrukt etterkommande år. Føda består hovudsakleg av gras og urter.
Utbreiing
Tidlegare hekka dverggåsa talrikt i heile området frå nordlege Fennoskandia over Sibir til stillehavskysten, men frå 1940-talet har bestanden gått sterkt attende og ein finn tre hovudgrupper av dverggås. Dei overlevande populasjonane er:
Status og vern
Bestanden er liten, delvis fragmentert og minkande og er derfor tatt med på IUCN si raudliste over truga artar og er kategorisert som sårbar (VU). Det siste totale bestandsestimatet er 24 000–40 000 individ. Dverggåsa er klassifisert som ein kritisk truga art (CR) på den norske og på den svenske nasjonale raudlista.
Ein rastande flokk på 13 700 fuglar observerte i Dongtingsjøen i Kina i februar 1997 er den største rapporterte konsentrasjonen av dverggås sidan 1990-talet.
Maria besøksdag
Maria besøksdag (latin Festum Visitatio Mariæ) har vore feira som ein heilagdag den 2. juli. Dagen har òg vore kalla Marias vitjing, Fruemesse og Maria Berggang. Maria besøksdag fall saman med Syftesok, St. Svithuns dag, som òg vart feira 2. juli.
I Den katolske kyrkja vart feiringa av dagen flytta til den 31. mai i 1969.
Bakgrunn
Maria besøksdag er til minne om då Maria medan ho venta på at Jesus skulle bli fødd besøkte sin slektning Elisabeth, mor til døyparen Johannes. Dagen vart innført som heilagdag seint i mellomalderen.
Maria besøksdag i Noreg
I Kristian den femtes norske lov var dagen lovfesta heilagdag under namnet Mariæ Besøgelsis Dag til han vart fjerna frå 1771 gjennom Festdagsreduksjonen. Då dagen var heilagdag i Danmark og Noreg, vart det i kyrkja preika over Evangeliet etter Lukas, 1. kapittel versa 39-56, Maria og Elisabeth og Marias lovsong.
VAB
VAB er ei forkorting som kan stå for:
Klima- og miljødepartementet
Klima- og miljødepartementet er ein del av den norske sentraladministrasjonen og er politisk leia av ein eigen statsråd, miljøvernministeren, med bistand frå statssekretær/ar og politisk rådgivar/ar.
Miljøepartementet blei etablert 8. mai 1972 som det første av sitt slag i verda. Noreg har til no hatt 18 forskjellige miljøvernministrar og 26 ulike statssekretærar.
1. januar 2014 endra departementet namn frå Miljøverndepartementet til Klima- og miljødepartementet.
Departementet har sidan første driftsdag hatt sine kontor i Myntkvartalet like ved Akershus festning. Øvste administrative leiar er departementsråden. Det har sidan etableringa i 1972 vore seks ulike departementsråder.
Underordna organisasjonar
Miljøverndepartementet har tre underliggjande Direktorat som skal gi råd og rapportere til departementet. Direktorata er også gitt sjølvstendig mynde på avgrensa saksfelt.
Frå og med 1. juli 2013 vil Direktoratet for naturforvaltning og Klima- og forurensningsdirektoratet bli eit direktorat med ein felles direktør.
I tillegg er dei to kunnskapsinstitusjonane Statens Kartverk og Norsk Polarinstitutt lagt under miljøverndepartementet.
Norsk Kulturminnefond forvaltar avkastninga av ein grunnkapital ved å gi støtte til ulike tiltak for kulturminnevern og er underlagt Miljøverndepartementet.
Bakgrunn: Oslomarka, Lofoten og Mardøla
1940- og 1950-talet i Noreg var prega av ei sterk tru på teknologisk utvikling og utbygging av industri. Mellom anna fordobla Noreg uttaket vasskraft frå 1945 til 1955. Denne fordoblinga kom i stand gjennom omfattande oppdemming, bygging av røyrgater og kraftmaster og luftsspenn. Parallelt blei primærnæringane også meir industrialiserte. Bøndene erstatta hest- og menneskekraft med traktoren, og i fiskeria tok fleire store trål- og notbåtar del.
Allereie på 1940-talet var fleire i Noreg urolege for og protesterte mot den hurtige industrialiseringa og overforbruket av naturressursar. Til dømes samla 30 000 menneske seg i 1946 på Rådhusplassen i protest mot kraftmaster og luftspenn gjennom Oslomarka. Ingeniør Georg Brochmann skreiv og heldt fleire foredrag der han åtvara mot overforbruk av naturressursar. Og etter eit svært dårleg fangst i Lofotfisket 1957 blei det forbode med notfiske i dei aktuelle farvatna.
I 1955 blei Statens naturvernråd etablert og fem år seinare blei Kristen Faye von Krogh utnemnd som naturverninspektør, Noregs aller første miljøbyråkrat. I perioden 1962-1968 blei det oppretta ein rekke nasjonalparker og eigne reglar for desse nye verna områda. Staten tok gradvis på seg eit ansvar for å føre ein politikk som tok omsyn til natur og miljø, men både lovverket og byråkratiet var oppstykka. Det gjorde det vanskeleg å føre ein heilskapleg politikk for miljø- og naturvern.
Merksemda på miljø- og naturvern var stor i mange land, og Europarådet erklærte 1970 som det europeiske naturvernåret. Statsminister Per Borten tok på seg arbeidet med å leie den norske opplysningskampanjen med mottoet «Mennesket i naturen». Men same år som det storstilte statlege opplysningskampanjen, blei regjeringa sin politikk møtt av kraftige protestar i samband med utbygginga av Mardøla. 30-40 aksjonistar frå Samarbeidsgruppen for miljø- og naturvern (snm), mellom dei Arne Næss, blokkerte arbeidet ved hjelp av ikkjevaldsmetodar inspirert av Mahatma Gandhi.
Modalsli-, Ressurs- og Himle-utvalet
Det blei først sett ned to offentlege utval med relevans for etableringa av miljøverndepartementet. Det første var Modalsliutvalet (1967) som skulle se på heile departementsstrukturen, og det andre var ressursutvalet (1968) som skulle vurdere ressurssituasjonen i Noreg og om det var naudsynt med eit nytt statleg samordningsorgan.
Modalsliutvalet så på natur- og miljøvern som ein sektorinteresse som skulle sam- og underordnast generelle og overordna omsyn, og for å styrke heilskapen i den fysiske planlegginga foreslo dei å opprette eit nytt departement for det dei så på som ei rekke underordna sektorinteresser: frilufts-, miljøvern-, bustad-, familie-, forbruks- og turismesaker. Ressursutvalet var på den andre sida klart inspirert av økologiske idear og den amerikanske forvaltningsbevegelse under Roosevelt II, og dei foreslo å etablere eit nytt ressurs- og miljødepartement som mellom anna skulle legger rammer for styringa av staten gjennom ressursbudsjett- og rekneskap.
Det var semje mellom alle partia på Stortinget om trongen for eit nytt departement. Etter regjeringsskiftet i 1971 sette Bratteli-regjeringa ned det hurtigarbeidande Himle-utvalet. Innstillinga frå Himle-utvalet liknar mest på det synet mindretalet ikkje vann fram med i ressursutvalet. Det vil seie eit departement for vern om naturen med eit heilskapleg ansvar i arealpolitikken, men utan nokon overordna rolla i ressursspørsmål. Ideane om å vere eit samledepartement for sektorinteresser, slik Modalsliutvalet, forslo blei også forkasta.
Verdas første miljøverndepartement blir etablert
Etter ein omfattande prosess blei miljøverndepartementet oppretta med det mandat Himle-utvalet hadde foreslått. Det erklærte målet var «å arbeide for en best mulig balanse mellom utnytting av våre ressurser for økonomisk vekst, og vern om naturressursene til beste for menneskelig trivsel og helse. Men Himle-utvalet sitt namneforslag («Departementet for naturvern og distriktsplanlegging») blei forkasta til fordel for "Miljøverndepartementet". Det nye departementet starta arbeidet sitt 5. mai 1972 med Olav Gjærevoll som statsråd. Etter ein omfattande prosess blei Olav Sætersdal som departementsråd. Miljøverndepartementet tok over heile planeggingsavdelinga til kommunaldepartementet og forureiningssakene frå industridepartementet. Ei rekke byråkratar, for det meste juristar, blei ført over til Miljøverndepartementet. Og i den første utlysinga av nye stillingar søkte ein også om juristar eller personar utdanna i juss eller planleggingsfag. Dette utløyste protestar og 64 personar med bakgrunn frå biologi, samfunnsfag og filosofi sendte eit eige protestskriv. Men protestane blei ikkje tatt direkte til følgje. Miljøvernminister Gjærevoll tilsette zoologiprofessoren Rolf Vik i ei nyoppretta stilling som sjefsøkolog, men Vik fekk lite å seie for drifta av det nye departementet og slutta i jobben etter to år.
Utviklinga fram til i dag
Miljøverndepartementet fekk ei hovudrolle i arealforvaltninga i kraft av planleggingsavdelinga (som var overført frå kommunaldepartementet ved etableringa), men dette blei noko uthola ved at alle arealsaker som gjaldt energianlegg og overføringslinjer blei ført over til Olje- og energidepartementet i 1985. Når det gjeld ressursbruk fekk departementet gradvis ein tydeleg underordna rolle i høve til Finansdepartementet. Fram til og med 1981 jobba miljøverndepartementet for å få etablert ei ordning der ein styrte etter naturressursbudsjett- og rekneskap. Miljøvernminister Gro Harlem Brundtland engasjerte seg som miljøvernminister for å få etablert ei slik ordning. Men den nye borgarlege Willoch-regjeringa ønska ikkje styring etter ressursrekneskap.
I 1981 vedtok Stortinget ein ny og forureiningslov som slo tydeleg fast at forureinar sitt ansvar for å rydde opp. Fram til 1985 fekk over 600 bedrifter pålegg om å bygge reinseanlegg og 600 kommunale reinseanlegg blei bygd. . Det blei i denne perioden avslørt ei rekke gamle synder, og miljøvernminister Sissel Rønbeck lansert i 1987 lokale miljøpakker for å få fart på oppryddinga i kommunane. Oljeindustrien gjorde seg også gjeldande i løpet av 1970-talet og miljøverndepartmentet si rolle blei å vere ansvarleg for oljevernberedskapen, og ved Bravo-ulykka i 1977 kom det klart fram av denne ikkje var god nok. Ansvaret for oljevernberedskapen blei seinare lagt under Kyst- og fiskeridepartementet.
I 1987 kom verdskommisjonen for miljø- og utvikling ("Vår felles framtid"), leia av Gro Harlem Brundtland, med si innstilling med mottoet om ei berekraftig utvikling. Kommisjonen tilrådde ei utvikling med balansering av vekst og vern, ein berekraftig bruk av naturen. Denne kombinasjonen av miljø- og utvikling blei den berande ideen for miljøtoppmøtet i Rio i 1992. På dette toppmøtet blei også den aller første internasjonale klimakonvensjonen underteikna. Menneskeskapte klimaendringar blei med dette erklært som eit felles internasjonalt problem. I 1997 skreiv miljøvernminister Guro Fjellanger under Kyoto-protokollen for Noreg og knytte landet for første gong til ein bindande og konkret internasjonal avtale om reduksjon av utsleppa av klimagassar.
Miljøverndepartementet sitt arbeid har blitt prega av ein aukande internasjonalisering. Den norske støtte til vern av regnskog er eit tydeleg uttrykk for denne internasjonaliseringa. .Internasjonaliseringa av miljøpolitikken har gått parallelt med auka vekt på indirekte verkemiddel som styringsverktøy. Det vil seie at styring etter overordna planar i større grad blei erstatta med avgifter eller insentivordningar for å fremje bestemte val i marknadene. Utviklinga av ei sterkare tru på indirekte verkemiddel kom klart og tydeleg fram i den offentlege utgreiinga om prinsipp og forslag til betre prising av miljøet.
Libreville
Libreville er hovudstaden og den største byen i Gabon. Folketalet er 578 156 (2005). Byen er ein hamneby ved Gabon-elva, nær Guineabukta. Han er handelssentrum for eit tømmerområde.
Området var folkesett av mpongwé-folket lenge før Frankrike la landet under seg i 1839. Byen vart grunnlagd, under namnet «Gabon» i 1843 som ein handelsstasjon. Frigjorde slavar vart sende dit, og i 1848 fekk han namnet «Libreville» (fransk for 'Fri by'). Byen var den viktigaste hamna i Fransk Ekvatorial-Afrika frå 1934 til 1946. Her stod slaget om Gabon i november 1940 mellom franske styrkar frå det kollaboristiske Vichy-regimet og frie franske styrkar under general Charles de Gaulle. Då Gabon vart sjølvstendig i 1960 hadde byen berre 31 000 ibuarar, men har vokse raskt og er no heimen til nesten halvparten av folket i landet.
Sho Naruoka
Sho Naruoka er ein japansk fotballspelar.
Han spela for klubbane Júbilo Iwata, Avispa Fukuoka, Albirex Niigata og SC Sagamihara.
Tunebo
Tunebo (uw cuwa) er eit chibchansk språk som talast av 1800–3600 medlemmar av u'wa-folket i Colombia.
Framsóknarflokkurinn
Valresultat for Framsóknarflokkurinn
{|
Sandsvale
Sandsvale (Riparia riparia) er ein trekkfugl i svalefamilien. Utbreiingsområdet om sommaren femnar om praktisk talt heile Europa og middelhavslanda, ein del av det nordlege Asia og dessutan Nord-Amerika. Overvintringsområde er austlege og sørlege Afrika, Sør-Amerika og Sør-Asia.
Skildring
Den ca. 12 til 13 cm lange sandsvala har brun overside, kvit underside med et smalt brunt band over brystet, nebbet er svart og beina brune. Ungfuglane har lyse rustbeige kantar på dekkfjørene og på tertiærane. Karakteristikkar som brun overside, kvit hals, liten storleik og kjapp, rykkande flukt skil sandsvala frå andre svaler som taksvale, Delichon urbicum, mursvale, Petrochelidon pyrrhonota, eller andre arter av Riparia. Berre kvitbrynsandsvale, R. cincta, i Afrika sør om Sahara liknar, men sandsvala finst berre der om vinteren.
Sandsvala har ein samanhengande kvitrande song i flukt som går over til ein undertone av oppstykka lydytringar etter at dei har slått seg ned for kvile. Varsellyden er eit lyst «tjiir» og kan høyrast når ein falk, ei kråke eller andre predatorar truar.
Carl von Linné skildra leveviset for arten: «ho lever i Europa, i buktande hòl inn i loddrette sandskjeringar». Ein finn sandsvala nær vatn, som t.d. ved elvar, innsjøar eller ved havet, gjennom heile året.
I Noreg finst sandsvala over det meste av landet, men er sjelden ved kysten av Troms og Finnmark. Trekket kjem til hekkeplassar i Noreg frå slutten av april til litt ut i juni, på sørlegare breiddegrader frå slutten av mars, rett før låvesvala kjem. Frå slutten av august startar trekket tilbake frå Noreg til overvingringsplassane i Afrika sør for Sahara.
Dietten består av små insekt, for det meste mygg og fluger som er vasslevande på tidlege livsstadium.
Sandsvala er kolonirugar, frå eit dusin til mange hundre par vil hekke tett saman etter kor stor plass som er tilgjengeleg. Reiret ligg inst i tunellen som kan vere opp til ein meter lang inn i ein sandbanke eller i grus. Kullet er på fire til seks kvite egg, to kull er vanleg, unntaken i hekkeplassar lengst nord.
Bleiksandsvale, Riparia diluta, med hekkeområde i nordlege India og søraustlege Kina har bleikare gråbrun underside og eit mindre distinkt brystband enn sandsvala.
Térraba
Térraba er ein utdøydd dialekt av det chibchanske språket naso (teribe). Naso vart snakka i Costa Rica og Panama, og den costaricanske dialekten vert kalla térraba, sidan han vart snakka av folkegruppa térraba. Den panamanske dialekten vert kalla teribe, eit namn som vanlegvis vert brukt som namn på språket i staden for naso, sidan det er den einaste gjenlevende varianten.
Térraba døydde ut på slutten av 1900-talet. I 2000 var det framleis 621 térrabaer igjen, men ingen snakka lenger språket. Lingvisten Adolfo Constenla Umaña møtte berre to eldre morsmålstalarar av språket etter at han starta å studera det i 1973.
Térraba vart snakka i San Francisco de Térraba og andre mindre stadar i kantonen Buenos Aires sør i landet.
Mont Blanc de Courmayeur
Fjellet ligg søraust for toppen av Mont Blanc, på andre sida av Col Major, og ein kan nå toppen via Bossesryggen eller Peuterey- og Brouillardryggane.
Alm
I nyare tid har almen vore alvorleg truga av «almesjuka». Denne sjukdomen, som skuldast ein soppart, har nærast utradert almen på store delar av kontinentet. I Noreg, der almebestanden ligg spreidd, har ikkje sjukdomen fått feste. Alm veks fyrst og fremst i varme, sørvende lier nord til Nordland i Noreg. I Beiarn finn ein nordlegaste førekomsten i verda.
Blad, blomar og frukt
Blada på almen er skeive nedst og har korte stive hår, så dei er ru å kjenne på. Dei har dobbelt sagtanna rand. Blomane sit i små knippe, og i blomen er det både mjølknappar og fruktknute. Almen blømer tidleg om våren, før lauvet kjem på treet. Frukta er ei lita nøtt med ei brei lauvtynn fruktveng, så ho kan førast lang veg med vinden. Får trea vekse fritt lagar dei ofte breie, eggforma kroner.
Bruk
Almeski har vore rekna for å vere svært glatte. Nokre stader har det vorte sagt at den som omkom med almeski på beina, ikkje kom i vigsla jord på vanleg vis. Skiene glei så godt at bruken av dei kunne føre til sjølvmord. Det har og heitt seg at at det var ulovleg å lage almeski. Det kan ha samanheng med vyrdnad for almen som mattre. Eller det kan grunnast i eit skriv som Norges Vel gav ut i 1808, der det vert innprenta at alm måtte brukast til mat, og ingen ting anna. Almeveden har stor brennverdi. Han er vanskeleg å kløyve.
Alm har vorte rekna som ei verdfull matplante. Inste laget av borken har vore brukt til borkebrød. Særleg har dette vore tilfelle i naudår. Almebork har og vorte bruk i brødmjølet når det ikkje har vore naud. Borken, og delvis tynne kvistar, vart oppkutta, godt tørka og malen. Og så blanda i brødmjølet. Alm har den eigenskapen at han gjer brøddeigen seigare og betre å bake. Det kunne vere umoge korn eller korn som kom dårleg i hus som gav så stutt mjøl at det var vanskeleg å bake. Ofte var det vatn som almebork var oppbløytt i dei hadde i deigen. Det er hovudsak til flatbrød vi høyrer om borkemjøl. Med det er og overleveringar om bruk til omnsbrød og til graut.
Alm har vore rekna som svært god til husdyrfôr. Sidan alm dei fleste stader ikkje er ei talrik plante, og fordi den har vore verdfull til folkemat, har bruken til fôr likevel vore liten. Både bork, lauv og kvist vart brukt. Bruken har vore noko ulik i ulike distrikt. Det vanlegaste har vore: almelauv til grisen. Kalvedrikk laga av bork. Kvist og lauv til sauen. Og bork, kvist og lauv til kua.
I liten grad har almebast vorte brukt til å lage reip, og til barking og farging.
For at alm skulle verte mest mogleg produktiv, vart den styvd (greinene nedskorne) med nokre års mellomrom.
Alm i kulturen
Kor verdfull almen har vore kan vi forstå av dei mange stadnamna med alm i seg.
I norrøn mytologi var Embla den fyrste kvinna.Ho vart til ved at Odin bles liv i ein almestokk.
Vovtsjansk
Vovtsjansk (ukrainsk Вовчанськ, russisk Волчанск) er ein by i Ukraina i Kharkiv oblast (provins). Byen har kring 20 000 innbyggjarar.
Kvasir
Kvasir er ein norsk søkemotor som vart starta i 1995 etter modell av den amerikanske søkemotoren Yahoo og er ein blanding av redaksjonell emne-katalogisering og robotindeksering.
Kentaro Oi
Kentaro Oi er ein japansk fotballspelar.
Han har spela for klubbane Júbilo Iwata, Shonan Bellmare og Albirex Niigata (2019).
Ponte Tresa
Ponte Tresa er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 277 meter over havet.
Kommunen ligg ved Luganosjøen ved grensa til Italia, om lag 12 km frå Lugano.
Zjeltovskij
Zjeltovskij (russisk Желтовский) er ein vulkan som ligg sør i Kamtsjatkahalvøya i Russland.
SAME Deutz-Fahr
SAME Deutz-Fahr (SDF) er ein italiensk-tysk traktorprodusent. Firmaet, som opphavleg heite Società Accomandita Motori Endotermici (SAME), vart stifta i 1942, i Treviglio i Bergamo i Italia. SAME utvikla seg til å verta ein av dei største traktorprodusentane i Italia og var ein av pionerane innan firehjulsdrivne traktorar.
I 1972 tok SAME over den italienske traktorprodusenten Lamborghini Trattori S.p.A., men heldt fram med å marknadsføra SAME og Lamborghini som separate merke.
In 1976, kjøpte SAME den sveitsiske traktorprodusenten Hürlimann. Noko etter dette skifta dei namn til SAME Lamborghini-Hürlimann.
I 1995 kjøpte dei den tyske traktorprodusenten Deutz-Fahr, som var ein del av Klöckner-Humboldt-Deutz (KHD; i dag Deutz AG), som ville konsentrera seg om motorproduksjon. SAME bytta samstundes namn til SAME Deutz-Fahr. SDF marknadsfører dei fire traktormerka SAME, Deutz-Fahr, Hürliman og Lamborghini og er i dag er stor traktorprodusent. SDF eig i dag om lag 40 % av Deutz AG.
I 2005 kjøpte SDF den kroatiske skurtreskjarprodusenten Ðuro Ðakovic.
One for the Road
One for the Road er eit konsertalbum av The Kinks frå 1980.
Det polske folkepartiet
Partiet hadde etter valet i oktober 2007 ingen mandat i senatet, men 31 i Sejmen, med 8,9 % av røystene. I 2004 hadde det om lag 120 000 medlemmer.
MF «Austrheim»
MF «Austrheim» er eit skipsnamn som er nytta på fleire ferjer:
Bernard Parker
Bernard Melvin Parker er ein sørafrikansk fotballspelar som spelar for Kaizer Chiefs i den sørafrikanske fotballigaen, og for landslaget til Sør-Afrika. Han spelte ti kampar for Twente då dei vart seriemeistrar i Nederland i 2009/10-sesongen. For landslaget har han har mellom anna skåra mål i ein vennskamp heime mot Noreg, 28. mars 2009.
Toshiyasu Takahara
Toshiyasu Takahara er ein tidlegare japansk fotballspelar.
Han spela for klubbane Júbilo Iwata, Consadole Sapporo, Shimizu S-Pulse og FC Machida Zelvia.
Mont Dolent
Mont Dolent er eit fjell i Mont Blanc-massivet i Italia med ei høgd på 3 823 meter over havet. Det ligg på grensa mellom Frankrike, Italia og Sveits.
Den første stigninga av fjellet vart gjort 9. juli 1864 av Anthony Reilly og Edward Whymper med guidane Michel Croz, Henri Charlet og Michel Payot.
Voto
Voto (boto) er eit utdøydd chibchansk språk. Det vart snakka av votoane som heldt til på slettelandet nord i Costa Rica, på begge sider av Río San Juan. Voto var sannsynlegvis nært beslekta med maleku og rama, og har gjeve namnet til den votiske undergruppa av den chibchanske språkfamilien.
Namnet til elva Sarapiquí kjem kanskje frå voto.
MF «Bjørnefjord»
MF «Bjørnefjord» er eit skipsnamn som er nytta på fleire ferjer:
Siyabonga Nomvethe
Siyabonga Eugene Nomvethe er ein sørafrikansk fotballspelar som spelar for Moroka Swallows i den sørafrikanske fotballigaen, og for landslaget til Sør-Afrika.
Krasyliv
Krasyliv (ukrainsk Красилів, russisk Красилов) er ein by i Khmelnytskyj oblast (provins) vest i Ukraina. Han har kring 20 000 innbyggjarar.
Styrbord
Styrbord er høgre side av ein båt eller eit fartøy når ein står akterut og ser frametter. Dette i motsetning til babord som er venstre side.
Omgrepet kjem frå norrønt språk. Mannskapet styrte [stýri] med styreåre (ror) som alltid var feste på høgre bord [borð]. Rormannen, som heldt styreåra med begge hender, stod med ryggen [bak] mot venstre sida, babord.
Båten som seglar for styrbord baug held baugen til styrbord for vinden og segla står styrbord. Dette vert òg kalla styrbord skøyter.
Navigasjonslyset på styrbord side er grønt.
Bijsk
Bijsk (russisk Бийск) er den nest største byen i Altaj kraj i Russland (etter Barnaul). Han ligg ved elva Bija, rundt 130 km søraust for Barnaul. I 2007 hadde han om lag 225 000 innbyggjarar.
Byen vart grunnlagt i 1709 som ei festning etter ordre frå Peter den store, men etter mindre enn eitt år vart han brent av ei nomadisk stamme og så gjenoppbygd i 1718. Bijsk mista gradvis rolla si som militærbase, men vart eit viktig handelssenter og fekk byrettar i 1782.
Industrien i byen voks raskt, særskild etter at fabrikkar vart evakuert frå vestlege område av Sovjetunionen under den andre verdskrigen. Seinare vart han eit senter for våpenutvikling og produksjon og er framleis eit viktig industrisenter.
Bijsk har ein jernbanestasjon, ei elvehamn ved Bija og Bijsk lufthamn som ligg 12 km søraust for sentrum av byen. Hovudvegen Novosibirsk-Bijsk-Tasjanta (Tsjujskijveien) går gjennom byen.
Målekolbe
Ein målekolbe er ein avrunda kolbe med lang hals, brukt i laboratorium for å måla volum av væsker nøyaktig. Målekolbar finst i storleikar frå 10 ml til 10 l. Eit merke på halsen viser kor væska skal stå når volumet er rett.
Ofte vert dei brukt for å laga løysningar med kjende volum og konsentrasjonar. Ei kjend mengd av eit stoff vert da løyst i litt av løysemiddelet, ofte vatn, før væske vert fylt i til merke. Kolben, med kork, må så snus nokre gonger for at alt skal blandast.
Deives Thiago Santos da Silva
Deives Thiago Santos da Silva er ein tidlegare brasiliansk fotballspelar.
Arabia Terra
Arabia Terra er eit landområde i høglanda på Mars, på den nordlege halvkula. Det strekkjer seg over 4 500 kilometer frå aust til vest. Det vart namnsett etter ein formasjon på eit Mars-kart frå 1800-talet teikna av Giovanni Schiaparelli.
Typisk for landområdet er bratte åsar, dalar og eldgamle nedslagskrater som har gjennomgått mykje erosjon og omdanning.
Arabia Terra grensar til Terra Sabaea i søraust, Noachis Terra i sør, og Margaritifer Terra i sørvest. I nordleg retning grensar området til Chryse Planitia, Acidalia Planitia og Vastitas Borealis.
Lingsoft
Lingsoft er eit finsk språkteknologifirma, som vart grunnlagt i 1986 av Kimmo Koskenniemi og Fred Karlsson, begge professorar i språkvitskap ved Universitetet i Helsingfors.
Lingsoft sitt problem var avhengigheita av Microsoft, og for å bøte på det forsøkte dei å utvikle nye produkt innanfor svartenester, talesyntese og intelligente ordbøker. På det største hadde Lingsoft i denne utviklingsfasen over 60 tilsette, men hausten 2000 måtte dei permittere heile arbeidsstokken, på grunn av manglande finansiering. Etter eit par år i dvaletilstand vart Lingsoft kjøpt opp av det Åbobaserte firmaet Pasanet, og dei var frå og med 2004 attende i produksjon av ein ny generasjon språkverkty for Microsoft.
Lingsoft har vore ein pioner innanfor utviklinga av grammatikkontrollar, og dei er det leiande språkteknologiske firmaet i Norden.
Pjatykhatky
Pjatykhatky (ukrainsk Пятихатки) kan vise til
Lixoúri
Lixoúri (gresk Ληξούρι) er ein distriktsby og ein kommune heilt vest på øya Kefaloniá i periferieininga Kefaloniá i periferien Dei joniske øyane i Hellas.
Fram til 2011 var Lixoúri hovudsete i den tidlegare kommunen Palikí, som då vart ei kommunaleining i kommunen Kefaloniá. Frå 2019 vart storkommunen delt opp att, og den opphavlege kommunen Palikí vart eigen kommune med namn Lixoúri.
Byar og tettstader
Dei største byane og tettstadene i kommunen er:
Småøyar i kommunen:
Du må ikke sove
«Du må ikke sove» er eit dikt skrive av Arnulf Øverland i 1936. Det vart utgjeve i diktsamlinga Den røde front i 1937, og åtvarar mot framgangen til nazismen og facismen i Europa. Hitler vert nemnd med namn.
Setningane «Du må ikke tåle så inderlig vel den urett som ikke rammer dig selv!» og «Tilgi dem ikke; de vet hvad de gjør!» er kjende setningar henta frå dette diktet.
Diktet har i alt 18 strofer.
Pura i Sveits
Pura er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 387 meter over havet.
Orusts kommun
Orusts kommun er ein kommune i Bohuslän i Västra Götalands län i Sverige.
Han femnar om den store øya Orust, der dei fleste kommuneinbyggjarane bur, og mange mindre øyar, holmar og skjer, med busetnad på nokre av dei, til dømes Flatön, Lyrön, Härmanö, Käringön, Malö og Gullholmen.
Soge
Kystbygdene, især den vestlege kyststripa med sine svaberg, digre skjergardar og stadige pålandsvindar, har alltid vore prega av havet og næringane knytt til det. Skipsfrakt, skipsbygging og fiske var grunnlag for busetjing i det heile. Ei rekkje fiskevær voks fram frå slutten av mellomalderen og framover, og dei stod og fall i stor grad med at silda kom og gjekk.
Innlandsbygdene har vore landbruksbygder. Mellom dei mange langstrakte fjellryggane ligg små flatbygder på dalbotnane, og den dyrkberre marka har blitt nøye brukt. På klassisk båhuslensk måte er husa plassert ved grensa mellom åker og fjell, slik at inga jord blir sløst bort.
Skogen har vore hardt nytta, til tider nærmast utplyndra. Hogst til hus- og båtvyrke gjorde øya nesten skoglaus, og attpåtil hindra dyrebeitet attvekst og auka jorderosjonen.
Det som då skjedde, var at fleire og fleire fekk høve å arbeidspendle. 1960 blei det brusamband sørover mot den unge og ekspansive industristaden Stenungsund og 1966 blei det også bru mot nord og byen Uddevalla. Dei siste tiåra har Orust også blitt bustad for langpendlarar til Göteborg.
Noko som har auka drastisk det siste hundreåret er turismen. Havet, dei friske vindane og dei pittoreske fiskeværa har freista mange frå fjern og nær, og gjer det framleis. Dei gamle delane av væra har stort sett blitt gjort om til sommarkoloniar åt kapitalsterke byfolk, fremst frå Göteborg.
Notid
Busetnaden er ganske jamnt fordelt over heile kommunen. Berre 37 % av befolkninga bur i tettstader, og det gjer kommunen til ein av landets minst urbaniserte. Om sommaren aukar folketalet drastisk - om lag halvparten av husa er fritidsbustader.
Dobbelt så stor lut av innbyggjarane som riksgjennomsnittet arbeider med landbruk og byggjeverksemd. Båtbygging er framleis ei viktig kjelde til sysselsetjing, men no om dagen er det fremst fritidsbåtar av plast det blir spurt etter, så denne eldgamle tradisjonen lever vidare, men i moderne skapnad. 45 % av dei arbeidande pendlar ut av kommunen, dei fleste sørover til Göteborg og Stenungsund, men mange også til Uddevalla.
Røykvarslar
Røykvarslar er ei innretning med batteridrive apparat som gjev varsel når ho oppdagar røyk. Oftast skjer varslinga ved hjelp av lydsignal i form av høge pipelydar.
1047 Geisha
1047 Geisha er ein hovudbelteasteroide og går i bane innanfor asteroidefamilien Amneris. Han blei oppdaga den 17. november 1924 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Amnesi
Amnesi (gresk Ἀμνησία amnesia; håttløyse) er minnetap, tap av evna til å hugsa.
Ein kan skilja mellom retrograd amnesi, kor ein ikkje har minne om det som har skjedd før eit visst tidspunkt, eller anterograd amnesi, kor ein har vanskar med å laga minne for det som skjer etter eit tidspunkt. Ein kan også skilja på minnetap årsaka av organiske tilhøve som rusmiddel eller hjarneskade, og psykologiske, som til dømes ulukker.
Minnetap, eller nedsett funksjon av minnet, kan vera varig eller forbigåande. Det kan òg vera tilsikta, som ved narkose under operasjonar.
Babord
Babord eller bakbord er venstre side av ein båt eller eit fartøy når ein står akterut og ser frametter. Dette i motsetning til styrbord som er høyre side.
Omgrepet kjem frå norrønt språk. Mannskapet styrte [stýri] med styreåre (ror) som alltid var feste på høgre bord [borð]. Rormannen, som heldt styreåra med begge hender, stod med ryggen [bak] mot venstre sida, babord.
Båten som seglar for babord baug held baugen til babord for vinden og segla står babord. Dette vert òg kalla styrbord halser, vinden kjem inn på styrbord side.
Navigasjonslyset på babord side er raudt.
Skipsrenne
Ei skipsrenne er ei kunstig lei i opent og grunt farvatn. Ho er merkt med bøyer og stakar gjerne etter lateralsystemet slik at trafikken i området vert dirigert til djupast vatn og mest tryggleik. Renna kan vere tilgjenge til ei hamn eller til eit anna område med djupare vatn. Somme tider vert omgrepa renne og kanal begge nytta om ein slik tilgangsveg på sjøen.
Renner vert oppretta når
Ryuji Kitamura
Ryuji Kitamura er ein tidlegare japansk fotballspelar.
Liberal Alliance
Liberal Alliance er eit dansk politisk parti leidd av Anders Samuelsen. Etter danske tilhøve er Liberal Alliance eit sentrum-høgre-parti.
Ryuji Kitamura
Han spela for klubbane Nagoya Grampus Eight, FC Gifu og Matsumoto Yamaga FC.
Skipsrenne
Renner til kommersielle hamner kan krevje framhaldande vedlikehald med hjelp av mudderapparat. Når farvatna i kystområda ikkje er veldig djupe, som for eksempel utanfor Nantes og Saint Nazaire i Frankrike, kan rennene gå titals nautiske mil ut frå kysten.
Liberal Alliance
Partiet vart stifta som Ny Alliance den 7. mai 2007 av utbrytarane Naser Khader og Anders Samuelsen frå Det Radikale Venstre og av Gitte Seeberg frå De Konservative.
Erling Bauck
Erling Bauck var ein norsk offiserson, fødd i Mosjøen. Då motstandsorganisasjonen faren arbeidde i vart rulla opp i 1942, flykta faren til Sverige. Erling vart arrestert, og måtte gjennom harde avhøyr og sett i einecelle i Møllergata 19 i Oslo. Seinare vart han overført til Grini før han vart send til Tyskland: Først Sachsenhausen, sidan Birkenau, Auschwitz og Mauthausen. I 1945 vart han berga heim av Dei kvite bussane.
Surprise Moriri
Surprise Mohlomolleng Moriri er ein sørafrikansk fotballspelar som spelar for Mamelodi Sundowns i den sørafrikanske fotballigaen, og for landslaget til Sør-Afrika. Han vart kåra til årets spelar i den sørafrikanske ligaen i 2006. Moriri debuterte for A-landslaget 8. oktober 2003 i ein vennskapskamp mot Lesotho.
Erling Bauck
I 1946 skreiv han boka «Men noen kom fra det» for å dokumentere erfaringane frå nazi-leirane. Boka «Du skal leve» kom ut i 1979. Etter krigen har Erling Bauck vore aktiv som tidsvitne for å fortelje om opplevingane i tysk fangenskap.
Cabo Higuer
Cabo Higuer (baskisk Higer lurmuturra) er eit nes i Biscayabukta som stikk ut frå fjellkjeda Jaizkibel på grensa mellom Spania og Frankrike i kommunen Hondarribia (4 km frå sentrum). Her står eit fyr, ein camping og eit par gjestgjevari. Neset vert stundom rekna som den vestlegaste delen av Pyreneane.
Spor etter dei gamle romarane er funne på 17 meters djupne ved ein naturleg hamneplass ved sidan av borga San Telmo. Eit skipsvrak ligg på havbotn og er truleg frå romartida med minerallast og restar av tømmer og keramikk.
Artur
Artur eller Arthur er eit engelsk mannsnamn av keltisk opphav. Det kan òg vera eit slektsnamn. Artur har namnedag den 28. august i Noreg og den 13. april i Sverige.
Namnet kjem frå keltisk Artus og har truleg tydinga 'vidkjend, mektig'. Artur er særleg blitt kjend gjennom sogene om kong Arthur og riddarane av det runde bordet.
Bruk
Artur er eit vanleg namn i Polen. Formene Arttu og Artturi er mykje brukt i Finland. Arthur er utbreidd i USA og Arturo i Spania.
I Noreg var Arthur blant dei mest brukte gutenamna for nyfødde rundt år 1900, då opptil 1,0 % kunne få namnet. I 2009 var det 1 529 norske menn som heitte Arthur og 649 som heitte Artur.
Moghusfela
«Moghusfela» er ein gangar som er del av ein slåttekrins spreidd over Telemark, Hordaland og Valdres. I Valdres heiter slåtten «Lea deg, gamle Ola», og i Telemark «Moghusen» eller «Moghusfela». Det finst stev knytt til båe desse namna, og det følgjer ei segn med slåtten.
Segna
Segna om Moghusfela er kjend frå øvre Telemark, og er skrive opp slik:
(fortald av Eivind Groven).
Ein variant av stevet er kalla Bakkhus-fela, og er sunge på ein annan melodi.
Variantgruppa
I Hardingfeleverket har slåttegruppa nr 112/124, med i alt åtte nedskrivne variantar.
Nr 112:
Nr 124:
Skipsrenne
Navigasjonsreglane i ei renne er spesielle. Det generelle prinsippet er at mindre båtar og fiskefartøy ikkje skal hindre passasjen for større skip slik at skipa kan segle i full tryggleik innanfor den tronge kanalen eller renna. Sjå også detaljar i regel 7 i internasjonale reguleringar for kollisjonsførebygging til sjøs, COLREGS 72.
I norske område er det mudra renner mellom anna til hamn i Tønsberg, gjennom Svelvikstraumen til hamn i Drammen og ei renne til Risøyhamn, den siste er kjent som Risøyrenna.
Redningsaksjonen ved Hamningberg
Natt til 20. mai vart det nordaust storm. I Hamningberg låg det 17 fiskeoppkjøpsfartøy i tillegg til mange fiskarar. Hamna er svært utsett for vér ifrå nordaust. Mange av fiskebåtane vart sett på land, men etter kvart vart storm og sjø så ille at det arbeidet stogga opp. På mange av fartøya var det folk ombord. Då det var fare for at dei skulle forlise vart det sendt telegram om hjelp til amtmannen i Vardø. På fartøya som låg i Vardø var det berre skøyteførar Nicolai Anthonisen på RS «Colin Archer» og kaptein Isaksen på dampskipet «Heimdal» som fann det tilrådeleg å legge ut. Dampskipet måtte snu. «Colin Archer» kom til Hamningberg etter tre timar seglas i tjukt snøver og storm. Kring dei oppankra fartøya braut sjøen på 10 – 12 famner.
«Colin Archer» klarte under manøvrering mellom oppkjøpsfartøya å få med seg 22 menneske, 21 mann og ei kvinne. Dei returnerte då til Vardø med dei redda. Under tilbaketuren vart redningsskøyta begreven i ein brotsjø. Godt sjømannskap frå bestmann Nils Olsen redda truleg «Colin Archer» frå forlis. Då dei kom til Vardø med dei redda hadde det kome ny bøn om hjelp frå Hamningberg. Enno var det fleire som måtte ha hjelp ombord i fartøya. «Colin Archer» vende attende til Hamningberg. Vinden hadde spakna noko, men havet var svært opprørt. Denne gongen redda dei 14 menneske. Den 21. mai om formiddagen kom dei attende til Vardø etter om lag 18 timars innsats. Fortøyingane heldt på dei fleste av fartøya i Hamningberg. Men dei vart svært ramponerte. 85 fiskebåtar vart knuste mot stranda.
Denne redningsaksjonen fekk svært mykje å seie for det nystifta Redningsselskapet. «Colin Archer» og dei andre redningsskøytene fekk stor tiltru mellom sjømenn og fiskarar. Kaptein Anthonisen vart heidra. Mellom anna fekk han Kongens fortenestmedalje i sølv av 1.grad. Dei to andre som var mannskap ombord i RS «Colin Archer», bestmann Nils Olsen og matros Hartvig Pedersen fekk Kongens fortenestmedalje i sølv av 2.grad. Av Redningsselskapet fekk føraren 50 kroner i gratiale. Mannskapet fekk 25 kroner kvar.
1048 Feodosia
1048 Feodosia er ein hovudbelteasteroide. Han blei oppdaga den 29. november 1924 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Tertiærtida
Tertiærtida eller berre tertiær har vore ei nemning på den geologiske perioden mellom krit- og kvartærtida mellom 65,5 og 1,8 (alternativt 2,6) millionar år sidan.
I 2004 avgjorde Den internasjonale kommisjonen for stratigrafi at inndelinga av kenozoikum i tertiærtida og kvartærtida skulle erstattast med ei inndeling i paleogen og neogen. Av geologiske epokar som utgjorde tertiærtida, finn ein no paleocen, eocen og oligocen i paleogen, medan miocen og pliocen (i tillegg til epokane i kvartærtida) vart slegne saman til neogen. Etter ei alternativ inndeling blir tertiær no førebels delt i to periodar, paleogen (65,5–23,0 mill. år) og neogen (23,0–1,8 (alternativt 2,6) mill. år).
Geografi og klima
Dei fleste av dei store fjellkjedene i dag vart folda saman eller vidare påbygd i løpet av tertiær, til dømes Andesfjella, Rocky Mountains, Alpane, Himalaya og Atlasfjella. Grønland skilde lag med Nordvest-Europa ved byrjinga av perioden, og Island, Jan Mayen og botnen under Norskehavet utvida seg ved vulkansk verksemd. Klimaet var varmt i byrjinga av perioden, men vart kaldare ved slutten av eocen. I miocen bygde det seg opp isbrear i Antarktis og i pliocen kom mange kalde tidsavsnitt som innvarsla dei større klimatiske vekslingane med istider i kvartær.
Plante- og dyrelivet
Plante- og dyrelivet forandra seg brått ved overgangen frå krit til tertiær. På land døydde dinosaurane og pterosaurane ut, og i sjøen forsvann dei store ichtyosaurane, mosasaurane og plesiosaurane, men òg mindre dyr som ammonittane og mange andre marine invertebratar. Òg blant dei planktoniske organismane var det eit rask utdøying ved inngangen til tertiær, og mange har sett dette i samband med ein global katastrofe, som til dømes nedslag av ein kjempemeteoritt eller asteroide, kalla krit/tertiærkatastrofen og som kan ha danna Chicxulubkrateret.
I havet utvikla gastropodane, molluskane, beinfiskane, sjøpiggsvin og foraminiferar seg raskt. Planteverda var dominert av kjempefuru, sumpsypress og lauvtre som svarar til dei som lever i dag. På grunn av ustabile tilhøve i jordskorpa, vart det opna og stengt landbruer som dels tillét spreiing av dyre- og plantegrupper og dels isolerte dei frå resten av verda. På land dukka det opp ei rekkje ulike typar pattedyr, som spreidde seg som bølgjer av former i ulike stadium av utvikling og tok over økologiske nisjar der dinosaurane tidlegare hadde dominert.
Primatane utvikla seg, og fossil av dei tidlegaste hominidane, til dømes den nære slektningen til menneskearten, Australopithecus, er kjent frå pliocen.
Noreg
Vulkanske bergarter frå tidleg tertiær finst under dei sedimentære bergartene på kontinentalsokkelen ut mot Atlanterhavet, til dømes under Vøringplatået. Sedimentære avleiringar frå tertiær finst omfram på norsk kontinentalsokkel òg på land på Spitsbergen, der dei mellom anna inneheld lag av kol. I sentrale delar av Nordsjøen er den tertiære lagpakken opptil 3,5 km tjukk, og dette bidrog til at dei organiske restane i underliggande, eldre sediment kunne mognast til petroleum. Nokre av dei tette leirskiferlaga her verkt som forsegling over olje- og gassførekomstane. Gassfelta Frigg og Odin har tertiær sandstein som reservoarbergart, medan dei fleste gass- og oljefelta i Ekofiskområdet er knytt til kalkstein frå den tidlegaste delen av perioden.
Viktig for landskapsutviklinga i Noreg er at den sentrale og vestlege delen av landet heva seg frå eit nivå nær havflata og vart til ei høgfjellsvidde i løpet av tertiær, truleg ganske seint i perioden og inn i den etterfølgjande kvartærtida.
Rovio
Kommunen ligg på venstresida av Valmaradalen med fjellet Monte Generoso på 1704 moh.
Petroleumstilsynet
Petroleumstilsynet er eit norsk statleg tilsynsorgan som er lagt inn under Arbeids- og inkluderingsdepartementet. Petroleumstilsynet har ansvar for tryggleik, beredskap og arbeidsmiljø innan petroleumsverksemd i Noreg. Tilsynet har hovudkontor på Ullandhaug i Stavanger. Frå 1. januar 2004 vart Petroleumstilsynet etablert som eit sjølvstendig tilsynsorgan.
I tillegg til verksemda som går føre seg på norsk kontinentalsokkel har Petroleumstilsynet fått ansvar for tilsyn med petroleumsanlegg på land. Ansvaret gjeld petroleumsanlegga og røyrleidningssystema på Kårstø, Kollsnes, Stura, Tjeldbergodden, Mongstad, Melkøya og Slagentangen og eventuelle framtidige, integrerte petroleumsanlegg på land.
Kiyohiro Hirabayashi
Kiyohiro Hirabayashi er ein tidlegare japansk fotballspelar.
Petroleumstilsynet
Ved eige tilsyn og i samarbeid med andre styresmakter på HMS-området skal Petroleumstilsynet sikra at petroleumsverksemda og tilknytt verksemd vert følgde opp på ein heilskapleg måte. Petroleumstilsynet skal vidare driva informasjons- og rådgjevingsarbeid overfor dei aktørane som tek del i denne verksemda, få i stand føremålstenelege samarbeidsrelasjonar med andre HMS-styresmakter nasjonalt og internasjonalt og aktivt medverka til kunnskapsoverføring i samfunnet generelt på området helse, miljø og tryggleik. Petroleumstilsynet skal gje fråsegn til overordna departement om saker som er under handsaming i departementet, og assistera departementet på førespurnad i andre saker.
Kiyohiro Hirabayashi
Han spela for klubbane Nagoya Grampus Eight, Sagan Tosu, FC Kariya, Zweigen Kanazawa og Renofa Yamaguchi FC.
Petroleumstilsynet
I vidaste forstand er alt arbeid i Petroleumstilsynet innretta mot at petroleumsverksemda skal vera forsvarleg med tanke på helse, miljø og tryggleik. Departementet har gjeve følgjande retningsliner for Petroleumstilsynet sine oppgåver: Oppfølginga skal vera systemorientert og risikobasert. Oppfølginga skal koma i tillegg til og ikkje som erstatning for den oppfølginga av eiga verksemd som næringa sjølv står for. Rollene Petroleumstilsynet har som høgrisiko-/teknologitilsyn og arbeidstilsyn, skal avvegast mot kvarandre på ein balansert måte. Medverknad og partssamarbeid inngår som viktige føresetnader for og prinsipp i det arbeidet som Petroleumstilsynet utfører.
Como
Como (Comm på ein lokal dialekt av lombardisk) er ein by i Italia. Han er hovudstad i provinsen Como i regionen Lombardia og har om lag 85 000 innbyggjarar. Byen ligg ved den sørvestlege armen av Comosjøen, om lag 45 km nord for Milano og ikkje langt frå den sveitsiske kantonen Ticino.
Historie
Åsane rundt Como har vore busett sidan førhistorisk tid, minst sidan bronsealderen. Restar av busetnadane er framleis synleg i dei skogkledde åsane sørvest for byen. Folket som heldt til i dette området vart kalla orbiar, ei keltisk stamme.
Rundt det 1. hundreåret fvt. vart området underlagt romarane. Det første sentrumet låg i dei nærliggande åsane, men vart så flytta til dagens plassering etter ordre frå Julius Cæsar, som fekk drenert myra ved sørenden av innsjøen slik at byen kunne byggast på sletta der. Han vart bygd med bymurar og ein byplan med vinkelrette gater. Den nyoppretta byen fekk namnet Novum Comum og hadde status som municipium (kommune).